* **Μαγευτική Βαυαρία – Σαξονία – Πράγα 6 μέρες 24-29.12.24. Αεροπορικώς**

**1η Μέρα | Θεσσαλονίκη– Πράγα – Μόναχο.**

Συγκέντρωση νωρίς το πρωί στο αεροδρόμιο ‘’Μακεδονία’’ και απευθείας πτήση για Πράγα . Άφιξη, επιβίβαση στο λεωφορείο μας και άμεση αναχώρηση για την πρωτεύουσα της Βαυαρίας και την 3η μεγαλύτερη πόλη της Γερμανίας , το Μόναχο . Τακτοποίηση στο ξενοδοχείο μας και ελεύθερος χρόνος για πρώτη γνωριμία με την Πόλη. Το βράδυ σας προτείνουμε επίσκεψη σε παραδοσιακή μπυραρία για να δοκιμάσετε ψητά λουκάνικα και παραδοσιακή μπύρα.

**2η Μέρα | Μόναχο – Ξενάγηση πόλης – Γκάρμις Παρτενκίρχεν (Garmisch Partenkirchen)**

Πρωινό και αναχώρηση για την ξενάγηση μας στην πόλη. Θα δούμε την κεντρική πλατεία Μαριενπλατς με το παλαιό δημαρχείο, το επιβλητικό νέο δημαρχείο με τις 43 καμπάνες και τον κίονα της Παναγίας, με το χρυσό άγαλμα της. Θα συνεχίσουμε με την εκκλησία του Αγίου Πέτρου, την παλαιότερη εκκλησία του Μονάχου. Θα διασχίσουμε την Βικτουαλιενμαρκτ, μία ανοιχτή αγορά εδώδιμων ειδών με προϊόντα από όλο τον κόσμο. Θα δούμε στην εκκλησία του Αγίου Ιωάννη Νέπομουκ, ένα από τα αντιπροσωπευτικότερα δείγματα της αρχιτεκτονικής μπαρόκ και σπίτι των αδελφών Ασσαμ, την εκκλησία του Αγίου Μιχαήλ και αμέσως μετά στον καθεδρικό ναό της Παρθένου Μαρίας με τους χαρακτηριστικούς τρούλους ύψους 99 μέτρων! Προχωράμε στην Προμενάντεπλατς και στον ιστορικό Ναό του Σωτήρος (Salvatorkirche), ο οποίος το 1828 είχε παραχωρηθεί από το βασιλιά Λουδοβίκο Α΄ στον Ελληνισμό της πόλεως. Ακολουθεί η Τεατίνερστρασσε (πεζόδρομος με καταστήματα) και η Οντεόνσπλατς, συνεχίζουμε στη Ρέσιντεντςστρασσε και την πλατεία Μαξιμιλιανού Ιωσήφ, του πρώτου βασιλιά της Βαυαρίας. Εδώ βρίσκεται η κεντρική είσοδος του χειμερινού παλατιού (ρεσιντέντς) και του νεοκλασικού ρυθμού κτίριο της Όπερας του Μονάχου. Θα συνεχίσουμε με το Χόφμπροιχαους, από τις γνωστότερες μπυραρίες του Μονάχου, η οποία βρίσκεται στην ιδιοκτησία της Βαυαρικής κυβέρνησης και προχωρώντας θα βρεθούμε στο σπίτι, όπου ο Μότσαρτ το 1780 έγραψε την όπερα της Ιδομενέας. Τελειώνουμε την ξενάγηση στην πλατεία Μαριενπλατς απ’ όπου ξεκινήσαμε και θα αναχωρήσουμε για να εξερευνήσουμε την παραμυθένια Βαυαρική ύπαιθρο. Συνεχίζουμε με κατεύθυνση το Γκάρμις Παρτενκίρχεν (Garmisch Partenkirchen), τα δυο χωριά που ενώθηκαν το 1935 για τις ανάγκες των χειμερινών ολυμπιακών αγώνων (του 1936) και αποτελούν ένα δημοφιλές θέρετρο και ένα από τα πιο γνωστά χιονοδρομικά κέντρα στην Ευρώπη, χάρη στην εξαιρετική τους τοποθεσία, στους πρόποδες της ψηλότερης κορυφής των γερμανικών Άλπεων, την Τσούγκσπιτσε (Zugspitze), σε υψόμετρο 2.964 μέτρων. Σήμερα το Γκάρμις έχει την εικόνα ενός εκλεπτυσμένου χιονοδρομικού προορισμού με καζίνο και πολυτελή ξενοδοχεία, ενώ το Παρτενκίρχεν, παραμένει ένα ειδυλλιακό αλπικό χωριό, με σπίτια με νωπογραφίες και πλακόστρωτα δρομάκια. Το κέντρο του Γκάρμις είναι πανέμορφο με τα σπίτια, παλιά και νέα, καθώς και πανδοχεία, που είναι ζωγραφισμένα με υπέροχες βουκολικές και βιβλικές παραστάσεις. Στολίδια, χειροτεχνήματα, πλεκτά, μάλλινα καπέλα, δημιουργίες από κεχριμπάρι αλλά και τοπικά προϊόντα γαστρονομίας. Επιστροφή στο Μόναχο για ξεκούραση.

**3η Μέρα | Μόναχο – Νυρεμβέργη – Περιήγηση πόλης – Μόναχο.**

Πρωινό και αναχώρηση προαιρετικά για την πανέμορφη Νυρεμβέργη. Άφιξη και περιήγηση της πόλης που συνέδεσε το όνομα της με τη νεότερη ιστορία της Γερμανίας και πατρίδα του ζωγράφου της Αναγέννησης, Άλμπρεχτ Ντύρερ. Η πόλη υπήρξε λίκνο και έδρα του Ναζισμού κατά την διάρκεια του Β’ παγκόσμιου πολέμου και επιλέχθηκε συμβολικά για την διεξαγωγή της Δίκης της Νυρεμβέργης. Θα περπατήσουμε στην παλιά πόλη , η οποία περιβάλλεται από μεσαιωνικά τείχη και οχυρωματικούς πύργους. Κατά την περιήγηση μας στην πόλη , την οποία διασχίζει ο ποταμός Πέγκνιτς (Pegnitz) τέμνοντας την παλιά πόλη στα δυο , θα περπατήσουμε στα γραφικά γεφυρακια και στα λιθόστρωτα δρομάκια. θα γνωρίσουμε το κτίριο που στέγασε το Συμμαχικό Δικαστήριο του Β΄ Παγκοσμίου πολέμου, την κεντρική πλατεία, το Δημαρχείο και τον εντυπωσιακό Καθεδρικό Ναό. Η Ostermarkt είναι η πρώτη μεγάλη αγορά, και διαθέτει μακρά παράδοση. Στους περίπου 80 πάγκους της θα μπορέσετε να βρείτε σουβενίρ, είδη κεραμικής, ξύλινα είδη οικιακής χρήσης, βιβλία, κλωστοϋφαντουργικά προϊόντα, & παραδοσιακά γερμανικά γλυκά, κρασί & βέβαια άφθονη μπύρα & λουκάνικα. Επιστροφή στο Μόναχο για ξεκούραση.

**4η Μέρα | Μόναχο – Δρέσδη – Περιήγηση πόλης – Πράγα**

Πρωινό και αναχώρηση για την πρωτεύουσα της Σαξονίας , την Δρέσδη. Η πόλη είναι χτισμένη στις όχθες του ποταμού Έλβα. Κατά τον Β παγκόσμιο πόλεμο η πόλη καταστράφηκε από τους βομβαρδισμούς και αναγεννήθηκε καταφέρνοντας να ανακτήσει την παλιά της αίγλη και τα στοιχεία που μας κάνουν να αναφερόμαστε σε αυτήν ως η «Η Φλωρεντία του Βορρά». Στην περιήγηση μας θα έχουμε την ευκαιρία να θαυμάσουμε χαρακτηριστικά δείγματα μπαρόκ αρχιτεκτονικής. Ανάμεσα από τα κυριότερα αξιοθέατα της πόλης θα δούμε την Όπερα Semperoper, το Δημαρχείο της πόλης , το Αναγεννησιακό παλάτι , τον καθεδρικό ναό με το εντυπωσιακό Καμπαναριό του, τα ανάκτορα Τζβίνγκερ, τα τερραίν κονταρομαχιών, τον μπαρουτόπυργο, την Ακαδημία Εικαστικών, τα κελάρια των Βεττίνων, την γέφυρα του Αυγούστου που ενώνει τη νέα και παλιά Δρέσδη. Χρόνος ελεύθερος για να εξερευνήσετε την πόλη μόνοι σας και αναχώρηση για την πρωτεύουσα της Τσεχίας. Άφιξη και τακτοποίηση στο ξενοδοχείο μας.

**5η Μέρα | Πράγα- περιήγηση πόλης**

Πρωινό και στη συνέχεια θα ξεκινήσουμε την μέρα μας με ξενάγηση στην Παλιά Πόλη, όπου μεταξύ άλλων θα δούμε την πλατεία της Παλιάς Πόλης (Staromestskenamesti), το μεσαιωνικό Δημαρχείο με το αστρονομικό ρολόι, το ναό της Παναγίας Τυν, την Εβραϊκή συνοικία, το γοτθικό Πύργο της πυρίτιδας, το Πανεπιστήμιο του Καρόλου, το Θέατρο Νόστιτς, την πλατεία Βενσεσλάβ (Václavskénamesti), την Εθνική βιβλιοθήκη, το Μέγαρο φιλαρμονικής και θα απολαύσουμε έναν περίπατο στην πέτρινη γέφυρα του Καρόλου που είναι στολισμένη με 30 αγάλματα αγίων. Στη συνέχεια , θα κατευθυνθούμε προς την Καστρούπολη και το Κάστρο που βρίσκεται στην κορυφή του λόφου Χρατσάνι. Στην περιήγησή μας θα δούμε το μοναστήρι Στραχόβ, το παλάτι Τσέρνιν, το Λορέτο, το παλάτι Σβαρτσενβέργκ, την Αρχιεπισκοπή της Πράγας, το Προεδρικό μέγαρο, τον Καθεδρικό ναό του Αγίου Βίτου και το ναό του Αγίου Νικολάου. Θα δούμε ακόμη το Χρυσό Σοκάκι, μια σειρά από μικρά πολύχρωμα μαγαζιά που αρχικά χρησίμευαν ως χώρος φιλοξενίας των φρουρών του παλατιού και σήμερα πουλάνε τουριστικά είδη και τοπικά γλυκίσματα. Επιστροφή στο ξενοδοχείο μας.

**6η Μέρα | Πράγα- πτήση επιστροφής.**

Πρωινό και αναχώρηση για το αεροδρόμιο της Πράγας για την πτήση της επιστροφής μας.

|  |  |  |  |  |  |  |
| --- | --- | --- | --- | --- | --- | --- |
| **Μαγευτική Βαυαρία-Σαξονία-Πράγα 6 μέρες** | | | | | **Αναχώρηση: 24/12/24 - Πακέτο εκδρομής** | |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **Παιδί σε τρίκλινο 2-12 ετών** | **Επιβ. Μονόκλινου** | **Γενικές Πληροφορίες** |
| Mercure Hotel Muenchen Sued Messe | 4\* | Πρωινό | 635€ | 529€ | 215€ | Πτήσεις Charter με την Smartwings:  Θεσσαλονίκη - Πράγα:  07:00-08:10  Πράγα - Θεσσαλονίκη:  11:00-14:05 |
| Holiday Inn | 4\* | Πρωινό |
| **Στη τιμή περιλαμβάνονται:** Αεροπορικά με την Smartwings: Mια αποσκευή 23kg το άτομο & μια χειραποσκευή 8kg το άτομο. Πρωινό καθημερινά στον χώρο του ξενοδοχείου. Πέντε (5) διανυκτερεύσεις. Μεταφορές με κλιματιζόμενο τουριστικό λεωφορείο, σύμφωνα με το αναλυτικό πρόγραμμα. Ημερήσια εκδρομή στην πρωτεύουσα της Σαξονίας , την Δρέσδη. Περιηγήσεις σύμφωνα με το αναλυτικό πρόγραμμα. Επίσημος αρχηγός / συνοδός του γραφείου μας. Ασφάλεια αστικής ευθύνης & Ιατροφαρμακευτική ασφάλεια. **Δεν περιλαμβάνονται:** Φόροι αεροδρομίων, επίναυλοι καυσίμων: 165€ κατά άτομο. Τέλη διαμονής. Προαιρετική εκδρομή στην Νυρεμβέργη: 35€ το άτομο. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. | | | | | | |